Teate avaldamine veinisektoris kasutatava nimetuse tootespetsifikaadi standardmuudatuse heakskiitmise kohta vastavalt komisjoni delegeeritud määruse (EL) 2019/33 artikli 17 lõigetele 2 ja 3.

(2020/C 72/15)

Käesolev teade avaldatakse kooskõlas komisjoni delegeeritud määruse (EL) nr 2019/33 (1) artikli 17 lõikega 5.

STANDARDMUUDATUSE HEAKSKIITMISE TEADE

„SOAVE SUPERIORE“

Viitenumber: PDO-IT-A0473-AM04

Teate kuupäev: 2. detsember 2019

HEAKSKIIDETUD MUUDATUSE KIRJELDUS JA PÕHJUSED

1. Ametlik lisamine

Kirjeldus ja põhjused

Kirjeldus

Registreeritud päritolunimetusele „Denominazione di Origine Controllata“ (kontrollitud päritolunimetus) lisatakse sõna „Garantita“ (garanteeritud).

Põhjus

Tegemist on eelmises spetsifikaadis esinenud hooletusvea parandamisega ja sooviga korrektselt osutada traditsioonilisele erinimetusele, mida Itaalia kasutab kaitstud päritolunimetusega veinitoodete tähistamiseks.

2. Viinapuukujundusmeetodid

Kirjeldus ja põhjused

Viinapuukujundusmeetodeid on laiendatud, lisatud on topeltspaleer ehk viinapuude topelt-võrakujundus (Geneva double curtain, GDC) ja pergolatoestus selle kõikides variantides, täpsustatud on pungade maksimumkogus hektari kohta ja välja jäetud viide ministri 11. juuli 2005. aasta käskkirjale, asendades järgmise lõigu:

„Istanduste puhul, mis on rajatud pärast ministri 11. juuli 2005. aasta käskkirja jõustumist, tuleks kasutada ainult ühekordse spaleeriga viinapuukujundusmeetodeid. Käesoleva spetsifikaadi jõustumise kuupäeval juba olemasolevate istanduste puhul võib viinapuude kujundamisel kasutada Verona-stiilis pergolatoestust, mille puhul kärbitakse viinapuid nii, et reavahedesse jääb piisavalt vaba ruumi.“

järgmise lõiguga:

„Viinapuukujundusmeetoditena tuleb kasutada topeltspaleeri ehk viinapuude topelt-võrakujundust (Geneva double curtain, GDC) või pergolatoestust selle kõikides variantides, nii et reavahedesse või taimede vahele jääb piisavalt vaba ruumi ning et pungi oleks kuni 50 000 hektari kohta kõikide viinapuukujundussüsteemide puhul.“

Põhjused

Muudatusettepanek tuleneb vajadusest viia spetsifikaat vastavusse nüüdisaegsete ja uuenduslike viinapuukujundussüsteemide (eelkõige uued pergolavormid) kiire arenguga ning vajadusest reageerida kliimamuutustele põllumajanduslikust seisukohast.

Muudatus on seotud tootespetsifikaadi artikli 4 lõikega 3, koonddokumenti see ei muuda.

3. Täiendavate geograafiliste üksuste kasutamine KPNiga „Soave Superiore“ veini märgistusel

Kirjeldus ja põhjused

Kirjeldus

Kaitstud päritolunimetusega „Soave Superiore“ veini puhul on lubatud viidata kaitstud päritolunimetusega tootmispiirkonna täiendavatele väiksematele geograafilistele üksustele, mis asuvad samas tootmispiirkonnas ja on loetelus loetletud; seda tingimusel et toode on veiniks töödeldud eraldi ja täpselt viinamarjatoodangu iga-aastase aruande kohaselt.

Põhjused

Kasutades viidet erilise väärtusega väiksematele geograafilistele üksustele, mis asuvad määratletud tootmispiirkonnas ja mis on pärast hoolikat tsoonideks jagamist identifitseeritud, on veini päritolu lihtsam kindlaks teha ja seega tugevdada selle seost territooriumiga.

Muudatus puudutab spetsifikaadi artiklit 7 ja koonddokumendi punkti 1.9 „Lisatingimused“.

4. Viinapuukujundusmeetodid

Kirjeldus ja põhjused

Kirjeldus

Viinapuukujundusmeetodite laiendamise tulemusena on lause:

„Seega on meil võimalus väärtustada vanu viinapuid, mille kujundamisel kasutatakse klassikalist Verona-stiilis pergolatoestust, kuid uute istanduste puhul peab kasutama rangelt spaleerikujulist kujundamismeetodit.“

asendatud järgmise lausega:

„Seega on meil võimalus väärtustada vanu viinapuid, mille kujundamisel kasutatakse klassikalist Verona-stiilis pergolatoestust, ning samuti selle meetodi edasiarendust topeltspaleeri ehk topelt-võrakujundust (Geneva double curtain, GDC).“

Põhjused

See on tingitud viinapuude kujundamismeetodite laiendamisest tootespetsifikaadi artikli 4 lõikes 3.

Muudatus on seotud tootespetsifikaadi artikliga 9, koonddokumenti see ei muuda.

KOONDDOKUMENT

1. Toote nimetus

Soave Superiore

2. Geograafilise tähise tüüp

KPN – kaitstud päritolunimetus

3. Viinamarjasaaduste kategooriad

1. Vein

4. Veini(de) kirjeldus

„Soave superiore“, sealhulgas variandid riserva ja classico

Veinid on õlgkollase värvusega, mis on mõnikord intensiivsem, võimaliku rohekaskuldse läikega; rikkalik, lilleõite alatooniga lõhn; maitse on täidlane ja kergelt mõrkjas. Puidust vaatides laagerdunud veini maitse võib olla intensiivsem ja püsivam ning vanillinüansiga.

Minimaalne üldalkoholisisaldus on 12,00 mahuprotsenti (riserva puhul 12,50); suhkruvaba ekstrakti miinimumsisaldus 19,0 g/l.

Kõik analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 4,5 grammi liitri kohta väljendatud viinhappena Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

5. Veinivalmistustavad

a. Peamised veinivalmistustavad

EI KOHALDATA

b. Maksimaalne saagikus

„Soave superiore“„Soave superiore“ riserva; „Soave superiore“ classico

70 hektoliitrit hektari kohta

6. Määratletud geograafiline piirkond

„Soave superiore“ tootmiseks ettenähtud viinamarju kasvatatakse piirkonnas, mis hõlmab täielikult või osaliselt järgmiste kommuunide territooriumi: Soave, Monteforte d’Alpone, San Martino Buon Albergo, Mezzane di Sotto, Roncà, Montecchia di Crosara. San Giovanni Ilarione, Cazzano di Tramigna, Colognola ai Colli, Caldiero, Illasi ja Lavagno Verona provintsis. Väljendiga classico tähistatud veini „Soave superiore“ tootmispiirkond on määratletud spetsifikaadi artikli 3 punktis b. Päritolunimetuse piirkond on täpselt määratletud tootespetsifikaadi artiklis 3.

7. Peamised veiniviinamarjasordid

„Chardonnay B“

„Trebbiano di Soave B“ - „Trebbiano“

„Garganega B“

8. Seos(t)e kirjeldus

Soave Superiore

Piirkonna basaalmuldades sisalduvatel mineraalainetel on eriline mõju sortidest „Garganega“ ja „Trebbiano di Soave“ saadud viinamarjavirde käärimisele ning see annab veinile iseloomuliku maitse. Tänu traditsioonilistele pergolatoestusega viinapuukujundusmeetoditele saavutavad viinamarjad hea küpsusastme ja on vähem vastuvõtlikud haigustele ning tänu sellele keskmise või kõrge suhkrusisalduse ja happesuse hea tasakaaluga, mis on kõnealuse toote eripära. „Soave Superiore“ on oluline vein, mida tuleb spetsifikaadi kohaselt enne turustamist mitu kuud laagerdada, et parandada selle struktuuri ja aroomi arengut.

9. Olulised lisatingimused (pakendamine, märgistamine, muud nõuded)

Villimine piirkonnas

Õigusraamistik:

Riigisisestes õigusaktides

Lisatingimuse liik:

Villimine kindlaksmääratud piirkonnas

Tingimuse kirjeldus

Vastavalt määruse (EÜ) nr 607/2009 artiklile 8 peab kontrollitud ja garanteeritud päritolunimetusega „Soave superiore“ veini villimine või pakendamine toimuma spetsifikaadi kohaselt Verona provintsi haldusterritooriumil, et tagada veini päritolu ja selle kontrollimise tõhusus.

Täiendavate geograafiliste üksuste kasutamine

Õigusraamistik:

ELi õigusaktid

Lisatingimuse liik:

märgistamisega seotud lisasätted

Tingimuse kirjeldus

Veinide „Soave Superiore“ ja „Soave Superiore“ Classico kirjeldamisel ja esitlemisel võib viidata järgmistele täiendavatele geograafilistele üksustele:

1. Brognoligo

2. Broia

3. Ca’ del vento

4. Campagnola

5. Carbonare

6. Casarsa

7. Castelcerino

8. Castellaro

9. Colombara

10. Corte del Durlo

11. Costalta

12. Costalunga

13. Coste

14. Costeggiola

15. Croce

16. Duello

17. Fittà

18. Froscà

19. Foscarino

20. Menini

21. Monte di Colognola

22. Monte Grande

23. Paradiso

24. Pigno

25. Ponsara

26. Pressoni

27. Roncà - Monte Calvarina

28. Rugate

29. Sengialta

30. Tenda

31. Tremenalto

32. Volpare

33. Zoppega

Link tootespetsifikaadile

https://www.politicheagricole.it/flex/cm/pages/ServeBLOB.php/L/IT/IDPagina/14703

(1) EÜT L 9, 11.1.2019, lk 2.